क्रैक (फ़िल्म)

क्रैक  सन् 2021 की तेलुगू भाषा की भारतीय एक्शन फ़िल्म है। फ़िल्म के निर्देशक गोपीचंद मलिनेनी हैं। फ़िल्म में रवि तेजा, श्रुति हासन, समुथिरकानी और वरलक्ष्मी सरथकुमार मुख्य भूमिकाओं में हैं। सरस्वती फ़िल्म्स डिवीजन के बैनर तले निर्मित यह फ़िल्म आंध्र प्रदेश और तेलंगाना राज्यों में हुई कई सच्ची घटनाओं पर आधारित है। फ़िल्म में एक इंस्पेक्टर और एक गैंगस्टर के बीच संघर्ष को दिखाया गया है।

क्रैक 9 जनवरी 2021 को सिनेमाघरों में रिलीज़ हुई थी और इसे दर्शकों से सकारात्मक समीक्षाएँ मिलीं थी। यह फ़िल्म एक ब्लॉकबस्टर थी, जिसने बॉक्स ऑफ़िस पर ₹70.6 करोड़ की कमाई की थी, और यह उस समय रवि तेजा के करियर की सबसे ज्यादा कमाई करने वाली फ़िल्म बन गई थी। बाद में यह रिकार्ड 2022 की फ़िल्म धमाका ने तोड़ दिया था।

पटकथा
फ़िल्म में वेंकटेश की आवाज में बताया जाता है कि ₹50 का नोट, एक हरा आम और एक कील उन तीन व्यक्तियों के भाग्य की तरह ही है, जो एक पुलिस वाले का सामना करते है। एक बीबीसी पत्रकार मुंबई धमाकों के लिए जिम्मेदार एक अपराधी सलीम बटकल का साक्षात्कार लेने के लिए दिल्ली की जेल में पहुँचता है, लेकिन सलीम उससे आश्चर्यजनक रूप से ₹50 की माँग करता है।

पैसे लेने के बाद वह बताता है कि उसने एक घर किराए पर लिया है जो मालिक और दलाल के बीच झगड़े के कारण पिछले वाले घर से ₹​​50 सस्ता है। फर्ज़ी विवरणों के साथ पासपोर्ट सत्यापन के लिए सलीम ने कर्नूल में जो घर किराए पर लिया है, वह शंकर के पुलिस स्टेशन के अधिकार क्षेत्र में आता है। शंकर यह देखता है कि सलीम द्वारा दिए गए विवरण नकली हैं तो वह उसे गिरफ़्तार कर लेता है।

कलाकार
 रवि तेजा – सीआई पोथराजू वीरा शंकर
 श्रुति हासन – कल्याणी (शंकर की पत्नी)
 समुथिरकानी – कटारी कृष्णा
 वरलक्ष्मी सरथकुमार – जयम्मा
 पी. रविशंकर – कोंडा रेड्डी
 अली – के दोस्त

सन्दर्भ

बाहरी कड़ियाँ

श्रेणी:भारतीय फ़िल्में
श्रेणी:तेलुगू फ़िल्में